ตลาดหุ้นเอเชียเพิ่มขึ้นเช้านี้ ขณะจับตา EU ประชุมฉุกเฉินหนี้กรีซ
ตลาดหุ้นเอเชียปรับตัวเพิ่มขึ้นในช่วงเช้าวันนี้ ขณะที่นักลงทุนจับตา EU จัดประชุมฉุกเฉินประเด็นหนี้กรีซในวันนี้
22 มิ.ย. 2558

สำนักข่าวอินโฟเควสท์ รายงานตลาดหุ้นเอเชียปรับตัวเพิ่มขึ้นในช่วงเช้าวันนี้ ขณะที่นักลงทุนจับตา EU จัดประชุมฉุกเฉินประเด็นหนี้กรีซในวันนี้
ดัชนี MSCI Asia Pacific เพิ่มขึ้น 0.3% แตะ 147.66 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 20,174.14 จุด ลดลง 0.10 จุด, ดัชนี HSI ตลาดหุ้นฮ่องกงเปิดวันนี้ที่ 26,854.32 จุด เพิ่มขึ้น 93.79 จุด, ดัชนี TAIEX ตลาดหุ้นไต้หวันเปิดวันนี้ที่ 9,247.76 จุด เพิ่มขึ้น 29.39 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,059.60 จุด เพิ่มขึ้น 12.64 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,313.06 จุด เพิ่มขึ้น 12.10 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,721.62 จุด ลดลง 0.15 จุด ส่วนตลาดหุ้นจีนปิดทำการวันนี้ เนื่องในเทศกาลเรือมังกร
ทั้งนี้ ตลาดการเงินทั่วโลกจับตาดูการประชุมฉุกเฉินของสหภาพยุโรป (EU) ในวันนี้ โดยที่ประชุมจะเดินหน้าหารือกันในประเด็นหนี้สินของกรีซ หลังจากที่การประชุมรัฐมนตรีคลังยูโรโซน หรือยูโรกรุ๊ป เมื่อวันพฤหัสบดีที่ผ่านมานั้น  ที่ประชุมไม่สามารถตกลงกันได้เกี่ยวกับปัญหาหนี้กรีซ ซึ่งส่งผลให้เกิดความวิตกกังวลว่ากรีซอาจจะผิดนัดชำระหนี้กับกองทุนการเงินระหว่างประเทศ (IMF) ในช่วงสิ้นเดือนนี้